Hokkien

Ti Hokkien manipud iti ; Pe̍h-ōe-jī: Hok-kiàn-ōe, ) wenno pagsasao a Minnan (閩南語/闽南语) wenno Quanzhang (泉漳) iti lingguistika, ket ti maysa pagsasao nga Akin-abagatan a Min a nagtaud manipud iti rehion ti Minnan iti abagatan-akindaya a parte ti Probinsia ti Fujian iti Abagatan akindaya a Tsina, ken adu a naisasao idiay. Adu pay a naisasao daytoy idiay Taiwan ken babaen dagiti diaspora ti Insik iti Malaysia, Singapur, Indonesia, ti Filipinas ken dagiti sabali a parte ti Abagatan a daya nga Asia, ken babaen dagiti ballasiw-taaw nga Insik aiti amin a paset iti lubong. Daytoy ket kadawyan a porma ti Akin-abagatan a Min.

Ti Hokkien ket naipakasaritaan nga agserbi a kas lingua franca kadagiti ballasiw-taaw a komunidad ti Insik kadagiti amin a dialekto ken subgrupo iti Abagatan a daya nga Asia, ken agtalinaay ita nga aldaw a kas ti kaaduan a naisasao a kita ti Insik iti rehion, a mairaman idiay Singapur, Malaysia, Indonesia, Filipinas ken dagiti sumagmamano a parte ti Indotsina (naipangpangruna iti Tailandia, Bietnam, Laos ken Cambodia).

Ti pagsasao a Malayo Betawi, nga insasao babaen dagiti agarup a lima a riwriw a tattao iti ken ti arrubayan ti kapitolio ti Indonesia iti Jakarta, ket mangiraman kadagiti nadumaduma a binulod a balikas iti Hokkien gapu ti adu nga impluensia ti diaspora dagiti Insik nga Indones, a kaaduan isuda ket kaputotan ken nagtaud iti Hokkien.

 Dagiti nota 

 Dagiti nagibasaran 

Kategoria:Dagiti pagsasao ti Tsina
Kategoria:Dagiti pagsasao ti Taiwan
Kategoria:Dagiti pagsasao ti Malaysia
Kategoria:Dagiti pagsasao ti Indonesia
Kategoria:Dagiti pagsasao ti Filipinas